**PROIECTUL DECIZIE ETAPEI DE ÎNCADRARE**

 Nr. 10028 din 14.02.2018

Ca urmare a solicitării de emitere a acordului de mediu adresate de Primăria Oraș Bolintin Vale, cu sediul în oraș Bolintin Vale, str. Libertății, nr. 1, jud. Giurgiu, înregistrată la A.P.M. Giurgiu cu nr. 10028 din 21.12.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.02.2018, că proiectul **„**Construire extindere cu clădire spital, asigurare cu utilități și amenajare incintă Spital Orășenesc Bolintin Vale din localitatea Bolintin Deal” propus a fi amplasat în com. Bolintin Deal, b-dul Republicii, nr. 5, jud. Giurgiu, nu se supune evaluării impactului asupra mediului şi nu se supune evaluării adecvate.

 **Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 punctul 10 b) și 13 a);

1. **Caracteristicile proiectului**
* Suprafața totală a terenului pe care se va amplasa construcția este de 34 215 mp, aria construită totală a ansamblului Spitalului Orășenesc Bolintin Vale este de 3470 mp, iar aria desfășurată a întregului ansamblu4644 mp
* Se dorește realizarea unei clădiri noi cu regim de înălțime S+P+2E+Et, cu o capacitate de 150 paturi

 Se propun urmatoarele :

1. Comasarea funcțiunilor medicale și anexe într-o singură clădire compactă.

2. Echiparea clădirii cu utilitățile specifice la standarde de eficiență energetică.

3. Dotarea cu aparatură , tehnică medicală, instrumentar și mobilier care să respecte

standardele specifice din domeniul sanitar.

Situație existentă

Arie teren: = 34.215,00 mp

* C1 – cabina poarta Ac = 14,00mp;
* C2 – cabina poarta Ac = 39,00mp;
* C3 – capela Ac = 73,60mp;(nu se află în administrare)
* C4 – post trafo Ac = 19,00mp;
* C5 – sectie chirurgie Ac = 844,00mp;
* C6 – sectie obstretica – ginecologie Ac = 901,00mp;
* C7 – bazin combustibil Ac = 38,00mp;
* C8 – farmacie Ac = 90,00mp;
* C9 – atelier mecanic Ac = 273,00mp;
* C10 – beci alimente Ac = 74,00mp;
* C11 – magazie sanitara Ac = 129,00mp;
* C12 – spalatorie Ac = 217,00mp;
* C13 – morga Ac = 24,00mp;
* C14 – spatiu administrativ Ac = 165,00mp;
* C15 – garaje Ac = 231,00mp;
* C16 – anexa Ac = 160,00mp;
* C17 – anexa (turn apa) Ac = 9,00mp;
* C18 – magazin alimente, ambulanta Ac = 243,00mp.

Arie construita totala existenta = 3.470,00mp

(C1+C2+C3+C4+C5+C6+C7+C8+C9+C10+C11+C12+C13+C14+C15+C16+C17+C18)

Arie desfasurata totala existenta = 4.644,00mp

(C1+C2+C3+C4+C5+C6+C7+C8+C9+C10+C11+C12+C13+C14+C15+C16+C17+C18)

POT existent = 10,14%

CUT existent = 0,13

Regim de inaltime existent = S, P, P+pod, P+1E

H maxim existent = 10,50m

Situatie propusa

Arie teren: = 34.215,00 mp

Arie construita propusa = 2.490,00mp

Arie construita propusa spre desfiintare = 1.252,00mp

Arie construita rezultata = 4.708,00mp

Arie desfasurata propusa = 7.470,00mp

Arie desfasurata rezultata = 10.862,00mp

POT propus = 13,76 % < POT maxim = 60%

CUT propus = 0,32 < CUT maxim = 4,8

Regim de inaltime propus = S+P+2E+Etaj Tehnic

Regim maxim de inaltime = 14,00m

Arie teren amenajat = 29.507,00mp, din care:

Arie existenta alei, trotuare, carosabil = 4.998,00mp

Arie existenta spatii verzi = 25.747,00mp

Arie propusa alei si trotuare pietonale = 1.100,50mp

Arie propusa alei carosabile = 6.646,50mp

Arie propusa spatii verzi = 21.760,00mp

Arbori plantati = 30

Parcare : = 100 locuri de parcare in incinta

* Pe terenul mai sus descris, se propune realizarea unei cladiri spital monobloc ca si extindere a spitalului pavilionar existent, ce se compune din 3 tronsoane de cladire ce adapostesc sectiile medicale si doua tronsoane ce adapostesc circulatiile verticale. Cele 3 tronsoane principale au regimul de inaltime S+P+2E, iar tronsoanele cu circulatii verticale au si etaj tehnic astfel incat sa se asigure accesul facil pe cladire si posibilitatea de montare, exploatare si intretinere a centralei de tratare a aerului si a chillerului.
* Prin propunere se doreste imbunatatirea activitatii spitalului orasenesc Bolintin-Vale si de asemenea completarea activitatii medicale prin realizarea unei sectii de primiri urgente.
* Accesul principal se va face direct din incinta Spitalului Orășenesc Bolintin-Vale.
* Clădirea propusă este structurată astfel:
* Tronsonul I - subsol – sectia de anatomopatologie / farmacie / zona spatii tehnice
* parter – sectia de primiri urgente / internare de 1 zi
* etaj 1 – bloc operator / sectia terapie intensiva
* etaj 2 – bloc nasteri / sectia neonatologie
* Tronsonul II - subsol – sectie analize si investigatii medicale
* parter – ambulator
* etaj 1 – sectia de chirurgie
* etaj 2 – sectia de obstretica si ginecologie
* Tronsonul III - subsol – zona de preparare hrana/zona de spalatorie, uscatorie, calcatorie/vestiare
* parter – sectia de pediatrie
* etaj 1 – sectia medicala 1
* etaj 2 – sectia medicala 2
* Cele 3 tronsoane cu funcțiuni speciale sunt intercalate cu cele două tronsoane de circulații verticale, iar adiacent tuturor tronsoanelor, la nivelul subsolului s-au poziționat și două adăposturi ALA.

 b) proiectul urmează să deservească locuitorii din Bolintin Vale și locuitorii învecinați;

 c) proiectul nu presupune utilizarea resurselor naturale;

 d) evacuarea deşeurilor se va face prin colectare selectivă în pubele, depozitare temporară a acestora, apoi preluarea acestora de către operatori autorizaţi din zonă;

 e) proiectul presupune emisii poluante şi zgomot în perioada de realizare a proiectului ;

 f) proiectul nu presupune risc de accident.

**2. Localizarea proiectului**

 2.1. terenul pe care se va amplasa proiectul, este intravilan, NC 31505, Bolintin Deal, b-dul Republicii, nr. 5, jud. Giurgiu, conform certificatul de urbanism nr. 178/19.12.2017;

 2.2. în zonă nu există o abundenţă a resurselor naturale şi nu este cazul capacităţii regenerative a acestora;

 2.3.capacitatea de absorbţie a mediului se concretizează prin faptul că:

-proiectul nu se află în zone umede;

-proiectul nu se află în zone costiere;

-proiectul nu se află în zone montane;

-proiectul nu se află în parcuri şi rezervaţii naturale;

-proiectul nu se află în arii în care standardele de calitate a mediului să fi fost depăşite,

-proiectul nu se află în zone de protecţie specială, ca cele desemnate de OUG nr. 57/2007, zonele prevăzute prin Legea nr. 5/2000, zone de protecţie instituite conform Legii apelor nr. 107/1996, cu modificările şi completările ulteriore şi HG nr. 930/2005;

-proiectul nu se află în peisaje cu semnificaţie istorică, culturală sau arheologică.

**3. Caracteristicile impactului potenţial**

-proiectul nu este extins ca arie geografică şi nu afectează un număr mare de persoane ;

-proiectul nu are impact transfrontier;

-mărimea şi complexitatea impactului generate de proiect - nu este cazul;

-probabilitatea impactului generat de proiect – nu este cazul;

-durata, frecvenţa şi reversibilitatea impactului generate de proiect - nu este cazul.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 10028/SAAA/10.01.2018 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în intravilan comunei Bolintin Deal, jud. Giurgiu.

 - pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** |  **Titular proiect**  | **Participări ale publicului în procedura derulată** |
| Solicitare acord de mediu | Afişare pe pagina web în data de 11.01.2018 | Ziarul „Giurgiuveanul” din 19-21.01.2018 şi afişare la sediul Primăriei Bolintin Vale, în data de 19.01.2018 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* Alimentarea cu apă în scop potabil și menajer se va face din rețeaua de apă a localității;
* *Apele uzate menajere* vor fi canalizate de la obiectele sanitare (lavoare, lavoare aseptice, WC-uri) şi sifoanele de pardoseală din băi, prin legături, coloane verticale și colectoare, apoi la rețeaua de ape uzare menajere din incinta si la racordul de canalizare din incintă și apoi la rețeaua de canalizare stradala. Distribuția de canalizare va fi realizată la plafon subsol.
* deșeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică.
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;
* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice.
* ***Protecţia solului şi subsolului:***
* deşeurile menajere vor fi evacuate de unitatea de salubrizare din municipiul Giurgiu;
* deșeurile rezultate în urma realizării proiectului vor fi gestionate de către constructor;
* Pe perioada şantierului: resturi de lemne, elemente metalice, ambalaje din plastic sau hârtie
* Pe perioada de exploatare a investiţiei:
* - Deşeuri de tip deşeuri municipale
* - Deşeuri periculoase cod 18.01.06, 18.01.08
* - Deşeuri clinice neinfecţioase 18.01.04
* - Deşeuri clinice infecţioase cod 18.01.03
* - Deşeuri radiate la intensitate mica 18.01.06
* Gestionarea și colectarea separata a acestor deşeuri se va face într-un mod corespunzător:
* Depozitarea corespunzătoare şi în siguranţă a acestor deşeuri diferite în aşteptarea colectării în spațiul special amenajat din tronsonul I, subsol.
* Colectarea şi evacuarea deşeurilor în conformitate cu planurile spitaliceşti şi locale de gestionare a deşeurilor.
* Evacuarea deşeurilor de către întreprinderi autorizate
* Deșeurile cu risc biologic sunt colectate pe secții în cutii de carton prevăzute cu saci de culoare galbena (incineratoare tip).
* Deșeurile înțepătoare-tăietoare sunt de asemenea colectate în incineratoare tip.
* Fiolajul și sticlăria sunt colectate în recipiente speciale.
* Toate substanțele toxice și periculoase se depozitează temporar, în limita a maxim 48ore în camera special prevăzuta pentru aceste substanțe.
* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier:

 - lucrările de organizare a şantierului vor fi de anvergură redusă, amplasate pe terenul beneficiarului, cu acces din drumul existent;

- pentru activităţile curente, constructorul va amplasa pe şantier, un container cu rol de birou şi vestiar; se va amplasa o toaletă ecologică, pe şantier, care va fi vidanjată periodic de o firmă specializată;

 - deşeurile menajere se vor colecta în pubele şi vor fi preluate de serviciul de salubrizare al localităţii;

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- la finalizarea investiţiei se va face nivelarea și tasarea solului, aducând terenul la starea inițială;

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile,

- la finalizarea proiectului se va anunţa GNM - Serviciul Comisariatului Județean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010 și revizuirea autorizației de mediu deținută.

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

 (1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 (2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

 (3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 (1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 (2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

 (3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”